User:Tantor0408/sandbox

சிங்கப்பூர் தேசிய தின அணிவகுப்பு சுதந்திரம்: ஒரு மனிதனுக்குச் சுதந்திரம் எவ்வளவு முக்கியமோ அதைவிட முக்கியமானது ஒரு நாட்டின் சுதந்திரம். அதனால்தான் நாடு சுதந்திரம் அடைந்த நாளை மக்கள் மிகச் சிறப்பாகக் கொண்டாடி மகிழ்வார்கள். அவ்வகையில் சிங்கப்பூர் 1965 ஆம் ஆண்டு ஆகஸ்டு ஒன்பதாம் நாள் மலேசியாவில் இருந்து பிரிந்து சுதந்திரமான நாடாயிற்று. தேசிய தினக் கொண்டாட்டம்: தேசிய தினம் ஒரு பொது விடுமுறை நாளாகும். அன்று கொண்டாட்ட நிகழ்ச்சிகள் தேசிய அரங்கத்தில், மாலை ஐந்து மணிக்குத் தொடங்கி இரவு ஒன்பது மணி வரை நடைபெறும். ஒவ்வோர் ஆண்டும் நாட்டுச் சூழலுக்கு ஏற்ப நிகழ்ச்சிகள் புதுமையாய்ப் படைக்கப்படும். இந்நிகழ்ச்சிகளை நேரில் காண மக்கள் அனைவரும் விரும்புகின்றனர். தேசிய தின அரங்கம் : தேசியதினத்தன்று தேசிய அரங்கம் விழாக்கோலம் பூண்டிருக்கும். முக்கியப் பிரமுகர்கள், அமைச்சர்கள், நாடாளுமன்ற உறுப்பினர்கள் ஆகியோர் ஒவ்வொரு குழுக்களாக வந்து அரங்கத்தின் முகப்பு இருக்கைகளில் அமர்ந்திருப்பார்கள். சிங்கப்பூர் நான்கு இனம், மொழி, மதம், மரபு, பண்பாடுகளைக் கட்டிக் காக்கும் நாடு. அதனால், அன்று நடைபெறும் அனைத்து நிகழ்ச்சிகளும் இந்த கட்டுக்கோப்பைப் பிரதிபலிக்கும் வகையில் கலைஞர்கள் தமிழ் மாலாய், சீனம், ஆங்கிலம் ஆகிய மொழிப் பாடல்கள் மற்றும் நாட்டுப் பற்றுப் பாடல்களை பாடி, ஆடி, நடித்துக் காட்டி மக்களின் ஒற்றுமை உணர்வையும், புரிந்துணர்வையும் வெளிப்படுத்துவர். வீரர்களின் அணிவகுப்பு: சிங்கப்பூரின் தேசிய நாள் விழா, நாடு முழுவதும் மிகச் சிறப்பாகக் கொண்டாடப்படும். இருப்பினும், அன்று வான்குடை வீரர்களின் சாகசக் காட்சிகள் உண்டு. தேசிய சேவை புரியும் வீரர்கள், இராணுவ வீரர்கள், மற்ற தொழிலாளர்களின் அமைப்புகளைச் சேர்ந்த வீரர்கள் போன்றவர்களின் அணிவகுப்புகள் நடைபெறும். தண்ணீரிலும் பீரங்கிகள்: சிங்கப்பூரின் இராணுவ வீரர்களின் அணிவகுப்பும் சாகசங்களும் தரையில் மட்டுமல்லாமல் தண்ணீரிலும் வீரர்களின் பீரங்கிச் சாகசங்கள் நிகழும் அந்தக் காட்சிகள் மிக அழகாக இருக்கும். பின் பல இனத்து மக்கள் ஒன்றுகூடி பண்ணிசைக்கு ஏற்றவாறு பாங்குடன் நடனமாடுவர். இளையோர் பலர் மோட்டார் சைக்கிள்களில் பயணித்தவாறே வீரதீரச் செயல்களைச் செய்து காட்டுவர். வான வேடிக்கை: வண்ணமயமாக மின்னி ஒளிரும் வானவேடிக்கை. சீறிப் பறக்கும் சில வானவேடிக்கை வட்டமயமான மலர்களின் கூட்டம் போல் வானில் விரிந்து, ஒளி வட்டம் காட்டும். பின்பு அவை வண்ணமயமாய் இறங்கி மண்ணைத் தொடும். இவ்வாறு சிங்கப்பூருக்குச் சுதந்திரம் கிடைத்த நாள் மிகக் கோலாகலமாகக் கொண்டாடப்படும். அதன்பின் கலை நிகழ்ச்சிகளுடன் தேசிய தின விழா நிறைவு பெறும்.

கெசின் தானியா, உயர்நிலை ஒன்று விரைவுநிலை, தாஹிரா சித்திக் உசைன் நைனார் உயர்நிலை இரண்டு வழக்கநிலை யுவான் சிங் உயர்நிலைப் பள்ளி. KESSIN TANIA SECONDARY ONE EXPRESS THAHIRA SIDDIQUE USSAIN NAINAR SECONDARY TWO NORMAL ACADEMIC YUAN CHING SECONDARY SCHOOL (இந்தக் கட்டுரை எழுதுவதற்குத் தேவையான குறிப்புகளை விக்கிபீடிய இணையத்தளத்திலும் கூகுள் இணையத்திலும் எடுத்தேன்.)